cyanic-selkie/wikianc huggingface dataset:
Gliwice
Pärast Esimest maailmasõda puhkesid Sileesia ülestõusud, mida 1919–1921 toimus kolm. Esimene neist Gleiwitzini ei ulatunud, teine läks Gleiwitzist mööda ja kolmanda ajal poolakad piirasid Gleiwitzi, kuid ei suutnud seda vallutada. Rahvasteliit korraldas piirkondade kuuluvuse määramiseks rahvahääletuse. See toimus 20. märtsil 1921 ja 78,7% osalenutest hääletas Saksamaa koosseisu jäämise poolt.
31. augustil 1939 korraldas Saksamaa salapolitsei libarünnaku Gleiwitzi raadiojaamale ja saatis sellest eetrisse sõnumi, mis sai Saksamaale ettekäändeks järgmisel päeval Poolat rünnata. Sellest sai alguse Teine maailmasõda. Maailmasõja ajal 1944–1945 oli Gleiwitzi lähedal üks paljudest Auschwitzi koonduslaagri all-laagritest.
Möldre londsik
Möldre londsik on järv Võru maakonnas Rõuge vallas Möldre külas. Veekogu pindala on 1,2 ha. Veekogu kaldajoone pikkus on 723 m.
Gliwice
Maailmasõja lõppedes läks linn Poola kontrolli alla ja nimetati ümber Gliwiceks. Sakslased aeti linnast vägivaldselt välja.
Gliwice arvati Katowice vojevoodkonda. 1998 toimus Poolas haldusreform, mille käigus senised väikesed vojevoodkonnad asendati suurematega. Gliwice on sellest ajast peale Sileesia vojevoodkonnas.
Linnas asub Sileesia Tehnikaülikool, kus on 32 tuhat üliõpilast. Gliwices on ka Poola Teaduste Akadeemia kolm allüksust: teoreetilise ja rakendusinfotehnoloogia instituut, keemiatehnoloogiainstituut ja süsinikukeemia osakond. Peale selle on seal teisigi riiklikult rahastatavaid või ärilistel alustel tegutsevaid rakendusteaduskeskusi: onkoloogiakeskus, anorgaanilise keemia instituut, tuletõkkematerjalide instituut, musta metallurgia instituut, värvilise metallurgia instituut ja keevitusinstituut.
Gliwices asub 118 m kõrgune puidust raadiomast, mida peetakse maailma kõrgeimaks puitehitiseks.
Organza
Organza on labase sidusega, musliini tüüpi läbipaistev kerge siidkangas, võib olla ühevärviline, trükitud või sissekootud mustriga.
Sõnavara
Tavakeeles võidakse organzaks nimetada ka tehiskiust läikivat klaasbatisti või vuaali. Võõrsõnade leksikon käsitleb organzat ja puuvill- või tehiskiust organdiid sünonüümidena, samas kui tekstiilitootjad, -müüjad ja õmblejad eristavad omadustelt erinevaid organzat ja organdiid.
Omadused
Organza on kootud hõredalt, mille tulemuseks on läbipaistev ja suhteliselt õhuke tekstiil. Läbipaistvuse ja suure hingavuse tõttu kasutatakse organzakangast selliste rõivaste valmistamiseks, kus organzakiht on katab tihedamat ja paksemat aluskangast.
Kerget ja poolläbipaistvat kangast on eelistatult kasutatud pulmakleitide, õhtukleitide ja muude pidulike ja luksuslike rõivaste valmistamiseks. Samuti kasutatakse seda aeg-ajalt mitmesuguste kodutekstiilide, näiteks kardinate või lambivarjude tegemiseks. .
Õhulisuse ja õrnuse tõttu on kangas pesumasinas halvasti pestav ja seda pestakse kas käsitsi või kuivpuhastatakse. Organzast rõivaid soovitatakse hoida kappides ja karpides tugevamasse kangasse, näiteks musliini mähituna.
Ajaloost
Algselt tehti kangast ainult siidist. Sõna organza tuleb itaalia keelest ja organzano tähendas algselt tugeva keeruga siidlõnga, mida kasutati lõimelõngadeks. Nagu enamik muid siidkangaid, pärineb kangas Siiditee piirkonnast, kuid sõna ei tule ühestki hiina keele murdest, vaid Kesk-Aasia linnanimest Urganch, kus asus üks suuremaid siiditurge.
Välislingid
[https://sewport.com/fabrics-directory/organza-fabric What Is Organza Fabric? - sewport.com]
Albert Adomah
Albert Danquah Adomah (sündinud 13. detsembril 1987 Londonis) on Ghana jalgpallur, kes mängib parema äärepoolkaitsja või ründava poolkaitsjana Inglismaa esiliiga klubis Queens Park Rangers.
Ta on veetnud kogu klubikarjääri Inglismaal. Ta alustas klubikarjääri 2006. aastal poolprofessionaalse liiga Isthmian League'i klubis Harrow Borough. 2008. aasta jaanuaris liitus ta Inglismaa tugevuselt neljanda liiga klubiga Barnet, kus mängis kokku kaks ja pool hooaega.
Alates hooajast 2010–11 on ta mänginud Inglismaa esiliiga klubides. Aastatel 2010–2013 mängis ta Bristol Citys ja 2013–2016 Middlesbrough's. 2010–11 valiti ta Bristol City hooaja parimaks mängijaks. Hooaja 2016–17 alguses pidas ta Middlesbrough' meeskonnas kaks mängu Inglismaa kõrgliigas, kuid sõlmis 2016. aasta augustis lepingu Aston Villaga. Hooajal 2017–18 tegi ta individuaalselt oma edukaima hooaja, kui lõi Inglismaa esiliigas 14 väravat.
2019. aasta juulis sõlmis ta kaheaastase lepingu Nottingham Forestiga. Hooaja 2019–20 teises pooles mängis ta laenul Cardiff Citys. 2020. aasta oktoobris sõlmis ta kaheaastase lepingu Queens Park Rangersiga.
Ghana jalgpallikoondises tegi Adomah debüüdi 5. septembril 2011 sõprusmängus Brasiilia vastu. Koondisekarjääri esimese värava lõi ta 13. oktoobril 2015 sõprusmängus Kanada vastu. Ta on kuulunud Ghana koondisse 2013. aasta Aafrika karikavõistlustel ja 2014. aasta maailmameistrivõistlustel.
Pearson PLC
Pearson PLC on Suurbritannia päritolu rahvusvaheline meediaettevõte, mis on Suurbritannia, India, Austraalia ja Uus-Meremaa suurim raamatukirjastaja Penguin Groupi omanik.
Cole'i maakond
thumb|Asend Missouri osariigis Cole'i maakond (Cole County) on maakond USA-s Missouri osariigi keskosas. Geograafilised koordinaadid on 38°51' N, 92°28' W.
Pearson PLC
Ettevõttele kuulub 1957. aastast ajaleht Financial Times (ja koos sellega ajakiri The Banker) ning lisaks – samuti 1957. aastast – 50-protsendiline osalus The Economistis.
Cole'i maakond
Maakonna halduskeskus on Jefferson City.
Pearson PLC
1968. aastal omandas Pearson Longmani kirjastuse. Penguin Groupi kaudu kuuluvad Pearsonile järgmised kirjastamise valdkonna kaubamärgid: Allen Lane, Avery, Berkley Books, Dial, Dutton, Dorling Kindersley, Grosset & Dunlap, Hamish Hamilton, Ladybird Books, Plume, Puffin Books, Penguin Group, Penguin Putnam Inc., Michael Joseph, Riverhead, Rough Guides ja Viking Press.
Pearsoni aktsiad on noteeritud Londoni börsil, kuuludes FTSE 100 indeksisse, ning New Yorgi börsil (NYSE).
Heinrich Johann von Winkler
Heinrich Johann von Winkler (11. juuli (ukj 22. juuli) 1798 Rakvere – 4. august (ukj 16. august) 1864) oli Eestimaa haridustegelane ja Ulvi mõisnik.
Elulugu
Heinrich Johann von Winkler sündis Rakvere Kolmainu koguduse pastori Abraham Nicolaus Winkleri (1762−1848) pojana. Hariduse omandas Rakvere kreiskoolis ja aastatel 1812−1816 Tallinna kubermangugümnaasiumis. Seejärel tudeeris kuni 1819. aastani Tartu ülikoolis teoloogiat. 1819−1822 täiendas end Bonni ülikoolis. 1823−1826 oli ta Rakvere kreiskoolis õpetaja ja seejärel aastani 1843 inspektor. 1838. aastaks oli ta tõusnud titulaarnõuniku auastmeni. 1843−1845 oli Paide kreiskooli inspektor. 1850. aastal oli ta kolleegiuminõunik. Päris 1847. aastal isalt Ulvi mõisa, mis samal aastal tema nimele kinnistati.
Cole'i maakond
Elanike arv oli 2010. aasta rahvaloenduse järgi 75 990. Aastal 2000 oli elanike arv 71 397.
Ajalugu
Cole'i maakond moodustati 16. novembril 1820. aastal Cooperi maakonna osast. Maakond on saanud nime kapten Stephen Cole'i järgi.
Usbekistan 2014. aasta taliolümpiamängudel
Usbekistan osales 2014. aasta taliolümpiamängudel Sotšis kolme sportlasega, kes võistlesid kahel spordialal.
Usbekistani lippu kandis avatseremoonial mäesuusataja Kseniya Grigoreva.
Steinheil
Steinheil oli aadlisuguvõsa.
Suguvõsast on teada Saksi kuurvürstkonna ametnik Johann Steinheil, kelle pojad Johann Wilhelm ja Friedrich Jakob tulid umbes 1745 Eestisse. Johann Wilhelm sai 1765 Paasvere mõisa omanikuks. 1777 said need pojad Saksa-Rooma riigilt vabahärra tiitli.
Suguvõsa kanti 1818 Eestimaa rüütelkonna aadlimatriklisse nr. 304 all.
Loodi vald (Paistu kihelkond)
1. juulil 1937 liideti valla maa-ala uue Paistu vallaga, valla väiksemaid osi liideti Holstre, Tarvastu, Kärstna ja Kaarli vallaga.
Ivan Rubtsov
Ivan Rubtsov (1902–1993) oli vene entomoloog.
Ikujärv
Ikujärv on järv Võru maakonnas Rõuge vallas Sandi külas. Veekogu pindala on 0,1 ha. Veekogu kaldajoone pikkus on 122 m.
Ivan Rubtsov
Elulugu
Ivan Rubtsov on oli pikka aega NSVL Teaduste Akadeemia Zooloogia Instituudi (Leningrad) teadur ja vanemteadur.
Uuris verd imevaid kahetiivalisi (eriti kihulasi), samuti kiuduslaste sugukonda (Mermithidae). Oli tihedas koostöös Eesti hüdrobioloogidega, uuris ka nende poolt peamiselt järvedest kogutud kiudusse, avaldades neist raamatu ja artiklite seeria. Viimases käsitletakse koos Venemaalt jm leitud materjalidega 120 liigitaseme taksonit, sh Eestist leitud 96 liigist ja alamliigist on Rubtsov teadusele uutena kirjeldanud 90. Eestis Zooloogia ja Botaanika Instituudi väljaandel ilmunud raamatut (1973) täiendas Rubtsov uute andmetega, see tõlgiti inglise keelde ja avaldati Indias.
Johann I (Pfalz-Zweibrücken)
Johann I (8. mai 1550 – 12. august 1604) oli Zweibrückeni pfaltskrahv ja hertsog aastatel 1569–1604.
Brisbane'i lennujaam
pisi|219x219px|Lennujaam õhust vaadatuna Brisbane'i lennujaam (IATA: BNE, ICAO: YBBN) on peamine rahvusvaheline lennujaam, mis teenindab Brisbane'i ja Kagu-Queenslandi. Lennujaama lendab 31 lennufirmat ning lennujaamas on 50 riiklikku lennuliini ja 29 rahvusvahelist lennuliini. Lennujaama läbis 2017. aastal rohkem kui 23 miljonit reisijat.
Johann I (Pfalz-Zweibrücken)
Ta sündis Meisenheimis Wolfgangi ja selle naise Anna teise pojana. Aastal 1588 muutis ta riigireligiooni luterlusest kalvinismiks. Ta suri Germersheimis ja maeti Zweibrückenis Alexanderkirchesse.
Perekond ja lapsed
Ta abiellus aastal 1579 Jülich-Kleve-Berg hertsogi Wilhelmi tütre Magdalenaga ja nad said järgmised lapsed:
Brisbane'i lennujaam
Lennujaam on Virgin Australia jaoks üks tähtsamaid kodulennujaamu, see on ka Qantase kodulennujaam.
Agnès de Navarre
Agnès de Navarre (1334 – 4. veebruar 1396) oli Navarra kuninga Philippe III ja Jeanne II tütar, Foix' krahvi Gaston III abikaasa (1349–1391). Ta oli ka luuletaja ja legendi järgi oli tal nooruses suhe Guillaume de Machaut'ga, mis oli värssromaani "Le Livre du Voir-Dit" inspiratsiooniks.
Kiiruisutamine 2018. aasta taliolümpiamängudel
thumb|hochkant=1.25|Gangneungi Ovaal Kiiruisutamine 2018. aasta taliolümpiamängudel Pyeongchangis toimus 10.–24. veebruarini. Võistlused peeti Gangneungis Gangneungi ovaalil. 2017. aasta veebruaris avatud halli mahtus 8000 pealtvaatajat. Välja jagati 14 komplekti medaleid, nii meestel kui naistel oli 7 ala. Ühisstardiga võistlused olid kavas esimest korda.
Eesti koondisse kuulusid naiste ühisstardiga sõidus Saskia Alusalu ja meeste 1000 meetri distantsil Marten Liiv. Alusalu saavutas Eesti koondise parima tulemuse olümpiamängudel, 4. koha.
500 m
Kuupäev: 19. veebruar Osavõtjaid: 36 võistlejat Riike: 17 Maailmarekord: 33,98 Pavel Kuližnikov, 20. november 2015, Salt Lake City Olümpiarekord: 34,42 Casey FitzRandolph, 11. veebruar 2002, Salt Lake City Rajarekord: 34,58 Jan Smeekens, 10. veebruar 2017 Olümpiavõitja 2014: 1.09,31 (34,63)+(34,67) Michel Mulder Valitsev olümpiavõitja Michel Mulder ei olnud oma tiitlit kaitsmas. Erinevalt eelmistest olümpiamängudest sõideti 500 meetrit üks kord. Ametlikud tulemused <br style="clear:both;" />
1000 m
Kuupäev: 23. veebruar Osavõtjaid: 36 võistlejat Riike: 19 Maailmarekord: 1.06,42 Shani Davis, 7. märts 2009, Salt Lake City Olümpiarekord: 1.07,18 Gerard van Velde, 16. veebruar 2002, Salt Lake City Rajarekord: 1.08,26 Kjeld Nuis, 11. veebruar 2017 Olümpiavõitja 2014: 1.08,39 Stefan Groothuis <br style="clear:both;" />
1500 m
Kuupäev: 13. veebruar Osavõtjaid: 35 võistlejat Riike: 19 Maailmarekord: 1:41.02 Deniss Juskov, 9. detsember 2017, Salt Lake City Olümpiarekord: 1:43.95 Derek Parra, 19. veebruar 2002, Salt Lake City Rajarekord: 1:44.36 Kjeld Nuis, 12. veebruar 2017 Olümpiavõitja 2014: 1.45,006 Zbigniew Bródka Ametlikud tulemused <br style="clear:both;" />
5000 m
Kuupäev: 11. veebruar Osavõtjaid: 22 võistlejat Riike: 14 Maailmarekord: 6.01,86 Ted-Jan Bloemen, 10. detsember 2017, Salt Lake City Olümpiarekord: 6.10,76 Sven Kramer, 8. veebruar 2014, Sotši Rajarekord: 6.06,82 Sven Kramer, 9. veebruar 2017 Olümpiavõitja 2014: 6.10,76 Sven Kramer Ametlikud tulemused <br style="clear:both;" />
10 000 m
Kuupäev: 15. veebruar Osavõtjaid: 12 võistlejat Riike: 8 Maailmarekord: 12.36,30 Ted-Jan Bloemen, 21. november 2015, Salt Lake City Olümpiarekord: 12.44,45 Jorrit Bergsma, 18. veebruar 2014, Sotši Rajarekord: 12.38,89 Sven Kramer, 11. veebruar 2017 Olümpiavõitja 2014: 12.44,45 Jorrit Bergsma Ametlikud tulemused <br style="clear:both;" />
Ühisstardiga sõit
Kuupäev: 24. veebruar Osavõtjaid: 24 võistlejat Riike: 18 Igas poolfinaalis oli 12 uisutajat. Finaalis võistlesid kahest poolfinaalist kaheksa parimat lõpetajat. Iga võistlus koosnes 16 ringist. Kolm liidrit said pärast viimast 16. ringi vastavalt 60, 40 ja 20 punkti. Kolm vahesprinti annavad kolmele esimesele võistlejale punkti (5 punkti, 3 punkti, 1 punkt) pärast 4., 8. ja 12. ringi. Turniiri paremusjärjestus põhines sprindis saadud punktidel, seejärel võrdsete punktidega sportlaste finišiajal. Ametlikud tulemused <br style="clear:both;" />
Võistkondlik jälitussõit
Kuupäev: 18. veebruar (kvalifikatsioon) Kuupäev: 21. veebruar (poolfinaalid, finaal) Osavõtjaid: 37 võistlejat Riike: 18 Maailmarekord: 3.35,60, 16. november 2013, Salt Lake City Koen Verweij Jan Blokhuijsen Sven Kramer Olümpiarekord: 3.37,71, 22. veebruar 2014, Sotši Jan Blokhuijsen Sven Kramer Koen Verweij Rajarekord: 3.40,66, 10. veebruar 2017 Jorrit Bergsma Jan Blokhuijsen Douwe de Vries Olümpiavõitja 2014: 3.37,71, Jan Blokhuijsen Sven Kramer Koen Verweij Ametlikud tulemused: A-finaal-B-finaal-C-final-D-finaal <br style="clear:both;" />
500 m
Kuupäev: 18. veebruar Osavõtjaid: 31 võistlejat Riike: 18 Maailmarekord: 36,36 Lee Sang-hwa, 16. november 2013, Salt Lake City Olümpiarekord: 37,28 Lee Sang-hwa, 11. veebruar 2014, Sotši Rajarekord: 37,05 Nao Kodaira, 4. veebruar 2018 Olümpiavõitja 2014: 1.14,70 (37,42)+(37,28) Lee Sang-hwa Ametlikud tulemused <br style="clear:both;" />
1000 m
Kuupäev: 14. veebruar Osavõtjaid: 31 võistlejat Riike: 15 Maailmarekord: 1.12,09 Nao Kodaira, 10. detsember 2017, Salt Lake City Olümpiarekord: 1.13,83 Chris Witty, 17. veebruar 2002, Salt Lake City Rajarekord: 1.13,94 Heather Bergsma, 11. veebruar 2017 Olümpiavõitja 2014: 1.14,02 Zhang Hong Ametlikud tulemused <br style="clear:both;" />
1500 m
Kuupäev: . veebruar Osavõtjaid: 37 võistlejat Riike: 18 Maailmarekord: 1.50,85 Heather Richardson-Bergsma, 21. november 2015, Salt Lake City Olümpiarekord: 1.53,51 Jorien ter Mors, 16. veebruar 2014, Sotši Rajarekord: 1.54,08 Heather Bergsma, 12. veebruar 2017 Olümpiavõitja 2014: 1.53,51 Jorien ter Mors Ametlikud tulemused <br style="clear:both;" />
3000 m
Kuupäev: 10. veebruar Osavõtjaid: 24 võistlejat Riike: 13 Maailmarekord: 3.53,34 Cindy Klassen, 18. märts 2006, Calgary Olümpiarekord: 3.57,70 Claudia Pechstein, 20. veebruar 2002, Salt Lake City Rajarekord: 3.59,05 Ireen Wüst, 9. veebruar 2017 Olümpiavõitja 2014: 4.00,34 Ireen Wüst Ametlikud tulemused <br style="clear:both;" />
5000 m
Kuupäev: 16. veebruar Osavõtjaid: 12 võistlejat Riike: 9 Maailmarekord: 6.42,66 Martina Sáblíková, 18. veebruar 2011, Salt Lake City Olümpiarekord: 6.46,91 Claudia Pechstein, 23. veebruar 2002, Salt Lake City Rajarekord: 6.52,38 Martina Sáblíková, 11. veebruar 2017 Olümpiavõitja 2014: 6.51,54 Martina Sáblíková Ametlikud tulemused <br style="clear:both;" />
Ühisstardiga sõit
Kuupäev: 24. veebruar Osavõtjaid: 24 võistlejat Riike: 15 Igas poolfinaalis oli 12 uisutajat. Finaalis võistlesid kahest poolfinaalist kaheksa parimat lõpetajat. Iga võistlus koosnes 16 ringist. Kolm liidrit said pärast viimast 16. ringi vastavalt 60, 40 ja 20 punkti. Kolm vahesprinti annavad kolmele esimesele võistlejale punkti (5 punkti, 3 punkti, 1 punkt) pärast 4., 8. ja 12. ringi. Turniiri paremusjärjestus põhines sprindis saadud punktidel, seejärel võrdsete punktidega sportlaste finišiajal. Ametlikud tulemused <br style="clear:both;" />
Võistkondlik jälitussõit
Kuupäev: 19. veebruar (kvalifikatsioon) Kuupäev: 21. veebruar (poolfinaalid, finaal) Osavõtjaid: 29 võistlejat Riike: 8 Maailmarekord: 2.50,87, 8. detsember 2017, Salt Lake City Miho Takagi Ayano Sato Nana Takagi Olümpiarekord: 2.58,05, 22. veebruar 2014, Sotši Marrit Leenstra Jorien ter Mors Ireen Wüst Rajarekord: 2.55,85, 10. veebruar 2017, Marrit Leenstra Ireen Wüst Antoinette de Jong Olümpiavõitja 2014: 2.55,85 Marrit Leenstra Ireen Wüst Antoinette de Jong Ametlikud tulemused: A-finaal-B-finaal-C-final-D-finaal <br style="clear:both;" />
Medalid
Korraldajariik
Kasakad (multifilmisari)
"Kasakad" (ukraina keeles "Козаки", vahel ka "Як козаки…") on Nõukogude-Ukraina animafilmide sari, mida toodeti ajavahemikus 1967–1995.
Filmide stsenarist ja režissöör oli Volodõmõr Dahno. Tegemist on lühifilmidega, millest ühegi pikkus ei ületa 20 minutit.
Kõik jaod on välja antud ka DVD-l "Все про козаків" ('Kõik kasakatest').
miniі
Peategelased
Multifilmide peategelasteks on kolm Zaporižžja kasakat:
Kuidas kasakad putru keetsid
See seeria erineb V. Dakhno koostatud koostöös teiste kunstnikega pigem stiliseeritud ja kokkuvõtlikust peategelaste piltide joonistamisest kui nende järgnevate piltide joonistustest.
Kuidas kasakad jalgpalli mängisid
Kasakad sõidavad kogu Euroopas läände, kukuvad ajastust ajastuni ja mängivad jalgpallis erinevate stiili mängijate vastaseid: 14. sajandi Saksa rüütlid, 17. sajandi prantsuse musketöörid (nende kaasaegsed) ja 19. sajandi inglid. Selle tulemusena saavad nad soovitud kuldpalli ja naasevad kodus mäest.
Kuidas kasakad pruute vabastasid
Seeria seiklustest mere kasakate, tagaajamine piraatide röövitud viis kasa. Piraadid on ka võimelised sõitma oma laevu ajastust. Jälg läbib värvikaid kohti: Vana-Kreeka, Vana-Egiptus, India ja lõpeb kivine saarel asuva piraatlinnaga. Tähelepanuväärne, et purjus piraadid kurvad, trinity korvab muusikuteks ja mängib lõbusaid tantsimeloodiaid, mis on hämmastavalt erinevad laigudest, kus ukraina džässitants, tango ja letka-jenka on kergesti ära arvutatud. Piraadid on rõõmsad. Varjatud kasakid sundivad vaenlasi lõksu ja koos tüdrukutega jätavad vaenuliku saare ohvri piraatlaevast ohvriks, kuna nende inimesed hävivad. Saar ise plahvatab seetõttu, et piraadid hakkavad ükskõik kell oma küla pulberkõrguses käima ja hüppama, püüdes ennast vabaneda.
Kuidas kasakad soola ostsid
Kasakasid küpsid borssi, kuid sool on läbi, kuid mis on maitse ilma soola? Nad lähevad messile, kus nad avastavad, et Chumaki, kes müüvad soola, võttis Evil Pan (kohalik feodaalne isand). Selles sarjas püüavad kadakad, kes võitlevad Evil Pani ja tema teenistujate vastu, varastatud soola turult juhtima, et see viiakse seaduslike omanike kätte - chumakovini. Peaaegu kogu seeria on energeetiline jälitamine, kus trio oma jälitajatest eemale läheb. Seriaali lõpus toodavad nad kaubaturul ja hävitajad, kes kukkusid tara sisse, häbi ilmutavad, karistades igaüks neist soola viiendaks punktiks. Tänu, Chumaks annavad päästjatele tasuta täispiima kotti ("Võtke, mida vajate!"), ja Graj võtab seal sealt pool käputäis.
Kuidas kasakad olümplasteks said
Selle seeria sündmused on seotud vana kreeka mütoloogiaga. Jumal Zeus tahab lõpetada kreeklaste vahelised sõjad ja asutada olümpiamängud. Ares, sõja jumal, kavatseb neid takistada. Kuid ta peab vallandatult astuma spordivõistlusele kasakatega, kes võtsid osa olümplastest.
Kuidas kasakad musketäre aitasid
Seeria viitab romaanile Alexander Dumas Sr. "Kolm musketäri". Kasakasid aitavad neli prantsuse musketöri toota Pärsia šahi tšelli purki Hollandi printsile, et ta saaks temaga abielluda. Vürst (aadtalteri poeg) on Austraalia Anna vennapoeg, nii et prantsuse kohus osaleb aktiivselt hollandlase saatuses. Kavaline kardinal Richelieu soovib kuninganna plaane kukutada ja varjata. Musketid sarnanevad väljanägemisega kasakatega: Athos ja Aramis näevad välja Graj, Porthos näeb välja nagu Tur, d'Artagnan näeb välja nagu Oko.
Kuidas kasakad pulmas käisid
Müstiline seeria, mis räägib Tur abielust, viitab Gogoli teostele. Oma armastatud põõsaste otsimisel langeb kasakas valli veeveskis asuvas kõrtsis hingamispäeval metsasulatuses. Seal suri ta surmavalt üks pimeduse teenistest, lihtsa ja kiire talupoegade meresõiduohutuse vahendaja. Koguduse eestvedaja Beelzebub tahab võtta Tur hinge vastutasuks pärjad. Tõelised sõbrad hoiavad kavalalt kasakas ja võitvad kurja, suruvad seejärel veski vette ja leiavad selle all rikas aare.
Kuidas kasakad tulnukatega kohtusid
Selles seerias kohtuvad kasakad välismaalastega, kes on karikatuuliselt sarnased (väike, pikk ja tugev). Lendav välismaalane koju naasmiseks vajab õli. Sobiva õli otsimisel reisivad kasakasid koos Euroopaga koos välismaalastega: nad kaitsevad Bulgaariat Genoese päritolult, leiavad sanitaartehnikat Rooma vanas Roomas ja peaaegu ei jää Hispaania inkvisiitsiooni tulekahju. Kuid ükski kaakatest saadud õli ei sobi mootoriplaatidele. Ja alles seeria lõpus, kui kasakad avastavad, et üks ratas on oma vankritest kriimunud ja määrdunud seda ämber ladustatud tõrvaga, siis saab välismaalased sellest aru, et see on nafta, mida nad vajavad. Kui nad on saanud kasastest tõrva ja andsid neile kingitused (kergem, stetoskoop ja puur), nad ütlevad hüvasti oma maistele sõpradele ja lendavad ära oma plaatidele, millel on nüüd ka kopp, mis ripub tagant nagu korv.
Kuidas kasakad hokit mängisid
Kasakasid näitavad siin juba pered vanad isad. Kanada karikavõistlused jõuavad Ukrainasse, et mängida koos kasakastega. Kuid nende vormiriietust röövivad piraadid, kes jätavad hokimängijate varjude alla jääma ja kaotasid koerakooslatele tulemuseks 4: 6. Lõppkokkuvõttes jälitavad kasakad piraatidel ja korraldavad seejärel Kanada laureaatidele lahkumise õhtusöögi ja nad lahkuvad.
Sõnatähenduse induktsioon
Sõnatähenduse induktsioon (Word-sense induction, WSI) või sõnatähenduse diskriminatsioon on arvutilingvistikas loomuliku keele töötluse lahtine probleem, mis puudutab sõna tähenduse automaatset identifitseerimist. Kuna sõnatähenduse induktsiooni tulemusena saadakse uuritava sõna tähenduste hulk, on see ülesanne rangelt seotud sõnatähenduste ühestamisega (Word-sense disambiguation, WSD), mis toetub eelnevalt defineeritud tähendustekogule ja üritab lahendada sõnade polüseemiat ehk mitmetähenduslikkust kontekstis.
Kontekstipõhine klasterdamine
See käsitlus baseerub hüpoteesil, et sõnad on semantiliselt sarnased siis, kui nad esinevad sarnastes dokumentides, sarnastes konteksti akendes, või sarnastes süntaktilistes kontekstides. Sihtsõna iga esinemine korpuses esitatakse kontekstivektorina. Need kontekstivektorid võivad olla kas esmased (First order vector), mis esindavad vaadeldavat konteksti otseselt; või teisesed (Second-order vector), mille puhul sihtsõna kontekstid on sarnased, kui nende sõnad esinevad sageli koos. Vektorid klasterdatakse seejärel gruppidesse, kus iga grupp tähistab sihtsõna ühte (erinevat) tähendust.
Üks tuntud kontekstipõhise klasterdamise viise on kontekstigrupi diskriminatsiooni algoritm (Context-group discrimination algorithm), mis baseerub maatriksite arvutamise meetoditel.
Mamma Maria (laul)
"Mamma Maria" on populaarne laul, mille autoriteks on itaallased Cristiano Minellono ja Dario Farina. Loo laulis tuntuks ansambel Ricchi e Poveri. Lugu avaldati nende 1982. aastal ilmunud samanimelisel albumil, singlina anti laul välja 1983. aastal.
Sõnatähenduse induktsioon
Sõnapõhine klasterdamine
Sõnapõhine klasterdamine on teistsugune käsitlus sõnatähenduse induktsioonile. Selle puhul klasterdatakse sõnu, mis on semantiliselt sarnased ning võivad seega kanda ka spetsiifilist tähendust. Lini algoritm on prototüüpne sõnade klasterdamise näide, see baseerub korpuses ilmneval süntaktilise sõltuvuse statistikal ning toodab selle põhjal iga tuvastatud sihtsõna erineva tähenduse jaoks sõnade hulga. Komitee põhjal klasterdamine (Clustering by committee, CBC) kasutab samuti süntaktilisi kontekste, kuid kasutab sõnadevaheliste sarnasuste kodeerimiseks sarnasusmaatriksit ning saab huvipakkuva sõna erinevad tähendused komiteede mõistelt.
Koosesinemisgraafid
Koosesinemisgraafide peamine hüpotees eeldab, et sõna semantikat saab esitada koosesinemisgraafi abil, mille kaared kujutavad koosesinemisi ning tipud koosesinemise suhteid. Need käsitlused on seotud sõnapõhise klasterdamise meetoditega, kus sõnade koosesinemisi saab leida sõnade grammatilise või kollokatsiooniliste suhete alusel. Üks edukas graafialgoritm on HyperLex, mille aluseks on koosesinemisgraafis pesade (Hub) leidmine, see peab suutma häälestada suurt parameetrite hulka. Selle probleemiga võitlemiseks on pakutud mitmeid graafidel töötavaid algoritme, mille aluseks on lihtsad graafimustrid. Näiteks kumeruspõhine klasterdamine (Curvature clustering); ruudud, kolmnurgad ja rombid (Squares, triangles and diamonds, SquaT++); ja tasakaalustatud maksimaalse ulatusega puu põhine klasterdamine (Balanced Maximum spanning tree clustering, B-MST). Mustrid üritavad tuvastada tähendusi, kasutades koosesinemisgraafi lokaalseid struktuuri omadusi. Üks randomiseeritud algoritm, mis jagab graafi kaari osadeks, edastades iteratiivselt peavoolu sõnumit (ehk sõna tähendust) naabritele (kaartele), on Hiina sosinad (Chinese whispers). Koosesinemisgraafide kasutamine on näidanud standardsetes hindamisülesannetes arengu nüüdistasemele vastavaid tulemusi.
Mamma Maria (laul)
Eesti keeles on laulu esitanud Mait Maltis.
Lugu on esitanud veel Conny & Jean, Müncheni sümfooniaorkester, Willy Sommers, Diana Sorbello, Sasha & Davy.
Georg Büchneri auhind
Georg Büchneri auhind (saksa keeles Georg-Büchner-Preis, ka Büchnerpreis) on saksa keeleruumi tuntumaid kirjandusauhindu.
See asutati 1923. aastal kirjanik Georg Büchneri mälestuseks. Algselt anti seda ainult Hessenist pärit või sellega seotud inimestele, nii kujutavaile kunstnikele kui ka kirjanikele, aga ka näitlejaile ja lauljaile. Aastail 1933–1944 asendas Georg Büchneri auhinda Darmstadti kultuuriauhind.
1951. aastal muutus auhind üldiseks kirjandusauhinnaks, mida annab välja igal aastal Saksa Keele ja Luule Akadeemia (Deutsche Akademie für Sprache und Dichtung). Auhind antakse üle Darmstadtis. Auhinnasumma on aastatega kasvanud, 2011. aastast oli see 50 000 eurot.
Monaco 2014. aasta taliolümpiamängudel
Monaco osales 2014. aasta taliolümpiamängudel Sotšis viie sportlasega, kes võistlesid kahel spordialal.
Olümpiamängude avatseremoonial kandis Monaco lippu mäesuusataja Olivier Jenot.
Naja mossambica
Naja mossambica on mürknastiklaste sugukonna maoliik.
Kirjeldus
Nende madude soomuste värvus on hall, olliviroheline või pruunikas oranž. Kõhualune on lõheroosat kuni lillakas-kollast värvi, mis vaheldub mustade triipudega.
Täiskasvanute keskmine kehapikkus on 90–105 cm, pikim isend oli 154 cm pikkune isane.(Durban, KwaZulu-Natali provints Lõuna-Aafrika Vabariik).
Käitumine
Need maod on väga närvilised ja ärksad. Kui nendeni jõuda, siis võib madu tõsta õhku kuni 2/3 oma kehapikkusest, ajada laiali oma lehvikutaolise kaelanaha 'kapuutsi' ja 'sülitada' valmilt enesekaitseks sülge. Sülje lennukaugus on 2–3 meetrit.
Rahvuslik Tantsukompanii
pisi|220px|Rahvusliku Tantsukompanii logo
Rahvuslik Tantsukompanii (hispaania keeles Compañía Nacional de Danza; lühend CND) on Madridis tegutsev Hispaania tantsukompanii.
CND asutati 1979. aastal kui Hispaania Rahvusballett Klassikaline (Ballet Nacional de España Clásico). Aastatel 1987–1989 oli kunstilise juhi ametis Maia Plissetskaja.
Aastatel 1911–1919 oli Rahvusliku Tantsukompanii kunstiline juht José Martínez. Pärast tema ametist lahkumist jätkas kompanii kunstilise juhina endine balletitantsija Joaquín de Luz.
Naja mossambica
Järglased
Emased suguküpsed maod võivad eduka paaritumise ja munade kandluse korral muneda 10–22 muna, millest kooruvad maopojad on 230-250 mm pikkused.
Levila
Neid võib kohata roomamas Lüuna-Aafrika Vabariigis, Namiibias, Angolas, Svaasimaal, Mosambiigis, Zimbabwes, Botswanas,Sambias, Malawis, Kongo Demokraatlikus Vabariigis, Tansaanias ja Somaalias.
Viited
Selles artiklis on kasutatud prantsuskeelset artiklit fr:Naja mossambica ja ingliskeelset artiklit en:Mozambique spitting cobra seisuga 6.05.2015.
2010. aasta Filipiinide presidendivalimised
Tema asepresident Noli de Castro oli üsna populaarne ja seetõttu arvati, et kui ta kandideerib ükskõik kas presidendi või asepresidendi kohale, on tal suured šansid võita. Avaliku arvamuse küsitlused näitasid kõige suuremat toetust just talle. Kuid de Castro ei esitanud oma kandidatuuri 1. detsembriks 2009, kui lõppes kandidaatide esitamine. Ta teatas selle asemel soovist lõpetada oma poliitiline karjäär ja pöörduda tagasi oma vana töö juurde massimeedias.
Filipiinidel on väga palju erakondi. Presidendivalimistega samal ajal toimunud parlamendivalimistel kandideeris alamkotta 187 erakonda, kellest 9 nimekirja tühistati, 44 erakonda said vähemalt 1 koha ja ükski ei saanud üle 3 koha. Ülemkotta (senatisse) kandideeris 30 nimekirja, kellest pooled said vähemalt 1 koha.
Seetõttu on Filipiinidel väga oluline toetusallkirjade kogumine. Ainult nendel lubatakse presidendiks kandideerida, kes piisavalt toetusallkirju ette näitavad. Esialgu sai piisavalt allkirju kokku 16 presidendi- ja 5 asepresidendikandidaati. Lisaks oli veel sadakond presidendi- ja mitukümmend asepresidendikandidaati, kes ei saanud küllaldaselt allkirju kokku – täpne arv on siin teadmata.
Kandidaadid
Erakond Pwersa ng Masang Pilipino (PMP, Filipiini Masside Jõud) esitas presidendikandidaadiks erakonna liidri Joseph Estrada. Estrada valiti 1998 Filipiinide presidendiks. 2001 tuli ilmsiks, et Estrada võttis 400 miljonit Filipiini peesot pistist Lõuna-Ilocose kubernerilt ja 180 miljonit peesot osariigi tubakakasvatajatelt selleks, et ta lõpetaks riiklike toetuste väärkasutamise uurimise. Selle tulemusena võeti talt puutumatus, et teda saaks kohtu alla anda, ja pärast rahvarahutuste puhkemist ta tagandati. Senine asepresident Arroyo sai presidendiks. Estrada oli vangis kuni 25. oktoobrini 2007, mil Arroyo talle armu andis.
Liberaalses Parteis kogusid kaks meest piisavalt toetusallkirju, et jätkata valimisvõitlust presidendikoha pärast. Erakond kinnitas neist Noynoy Aquino presidendi- ja Mar Roxase asepresidendikandidaadiks. Aquino oli pärit vanast Filipiini poliitikute suguvõsast ja tema ema Corazon Aquino oli 1986–1992 olnud Filipiinide president, saades selleks PDP Labani kandidaadina. Ema suri 1. augustil 2009 ja pärast seda soovitati pojal presidendiks kandideerida.
Ka võimulolev erakond Lakas Campi CMD esitas kandidaadi. Kaitseminister Gilberto Teodoro vahetas 2009. aastal parteid, ühinedes presidendierakonnaga, ja samal aastal valiti ta erakonna juhiks. Temast sai Lakas Campi presidendikandidaat. Asepresidendikandidaadiks sai näitleja, ligi sajas filmis mänginud ja paljusid telesaateid, eriti telemälumänge juhtinud Edu Manzano.
Natsionalistlik Partei oli Filipiinide minevikus olnud mõjukas, sinna oli kuulunud diktaator Ferdinand Marcos ja mitu varasemat presidenti, aga hiljem oli erakonna tähtsus vähenenud. Natsionalistlik Partei esitas presidendikandidaadiks senaatori Manuel Villari.
Natsionalistlikku Rahva Koalitsiooni tabas valimiste eel mitu tagasilööki. Gilberto Teodoro vahetas erakonda. Frances Escudero, kes oli erakonna 2004 juhtinud parlamendivalimistel paremuselt teise tulemuseni erakondade seas, tõmbus samuti viimasel hetkel tagasi. Sellepärast kandideeris nende senaator ning endine seebi-, kreemi- ja hambapastareklaamide modell Loren Legarda Manuel Villari kõrval asepresidendiks. 2004. aastal oli Legarda asepresidendi valimisel saanud 46,90% hääli ja peaaegu asepresidendiks valitud.
Enne valimisi, 27. aprillil 2009 asutati uus erakond Bagumbayan – Vabatahtlikud Uute Filipiinide eest. Selle liider ja presidendikandidaat oli senaator Richard Gordon, kes oli tuntuks saanud Joseph Estrada ägeda kriitikuna juba enne Estrada presidendiks saamist. Estrada esimene otsus presidendina oli vallandada Gordon Filipiinide Punase Risti esimehe kohalt. See otsus pälvis laialdast tähelepanu, kuna presidendil polevat voli olnud sellist otsust teha.
Üks presidendikandidaat diskvalifitseeriti enne valimisi. Valimissedelid olid juba trükitud, neid ei saanud enam ümber teha. Rahvale anti lihtsalt teada, et kõik tema poolt antud hääled loetakse kehtetuteks. Siiski sai diskvalifitseeritud kandidaat rohkem hääli kui 3 diskvalifitseerimata presidendikandidaati ja isegi rohkem kui oma erakonna diskvalifitseerimata asepresidendikandidaat.
Kōji Sasaki
Kōji Sasaki (jaapani keeles 佐々木 康治 Sasaki Kōji; sündinud 30. jaanuaril 1936) on Jaapani endine jalgpallur, ründaja.
2010. aasta Filipiinide presidendivalimised
President
Vetallano Acosta (diskvalifitseeritud, Kilusang Bagong Lipunan) 0,48%
Kōji Sasaki
Koondisekarjäär
Jaapani jalgpallikoondises mängis ta aastatel 1958–1961 14 mängu ja lõi 1 värava.
2010. aasta Filipiinide presidendivalimised
Asepresident
Niisiis valiti president ja asepresident eri erakondadest. See ei olnud Filipiinidel enneolematu, seda on seal varemgi juhtunud.
Valimiskampaania kulud ulatusid üldiselt sadadesse miljonitesse peesodesse. Kõige kallim valimiskampaania oli Manny Villaril (432 miljonit peesot). Selles suhtes torkas silma võimuloleva erakonna kandidaat Teodoro, kes praktiliselt kampaaniat ei teinud (3,5 miljonit peesot) ja sai oma hääled poolmuidu (kulu iga hääle peale 0,85 peesot). Harilikult oli kulu 1 hääle saamiseks kahekohaline arv peesosid, välja arvatud Jamby Madrigalil, kes peaaegu hääli ei saanud (kulu 1 hääle saamiseks 1187 peesot).
Kõivamäe lump
Kõivamäe lump (ka Tammõ lump) on järv Võru maakonnas Rõuge vallas Sandi külas. Veekogu pindala on 0,2 ha. Veekogu kaldajoone pikkus on 166 m.
Koljaku-Oandu allikad
Koljaku-Oandu allikad on allikad Lääne-Viru maakonnas Haljala vallas. Allikad jäävad Lahemaa rahvuspargi alale.
Allikad paiknevad paekalda jalamil u 4 km pikkuses ja 100 m laiuses allikasoos (Koljaku-Oandu soo ) ; see on ühtlasi Eesti suurim allikasoo. Allikate seas on nii lange- kui tõusuallikaid. Nende vooluhulk on (0,1) 1–3 l/s.
Kosmoloogiline konstant
Esimesena kasutas kosmoloogilist konstanti 1917.aastal Albert Einstein, et sobitada üldrelatiivsusteooriat staatilise Universumiga. Kui aga Edwin Hubble 1929. aastal avastas, et galaktikad eemalduvad üksteisest – mis viitab Universumi paisumisele – loobus Einstein kosmoloogilise konstandi kontseptsioonist ning kutsus seda oma "suurimaks äparduseks". 1929. aastast kuni 1990ndate alguseni eeldati enamasti, et kosmoloogilise konstandi väärtus on null.
Viimase paarikümne aasta jooksul on tehtud suuri edusamme kosmoloogiliste vaatlustega, mis on näidanud, et Universumi massi-energia tihedus koosneb ligikaudu 70% ulatuses tumedast energiast. Kuigi tumedat energiat ei mõisteta veel hästi, on teada, et Universumi paisudes tume energia hajub aeglasemini kui mateeria ning ka koguneb kokku nõrgemini. Kosmoloogiline konstant on tumeda energia lihtsaim vorm, sest see on konstantne nii ajas kui ka ruumis ning kuulub praegu ühte kosmoloogia standardmudelisse Lambda-CDM mudel (CDM – Cold dark matter).
Einsteini väljavõrrand
Kosmoloogiline konstant Λ ilmub Einsteini väljavõrrandites kujul kus R ja g kirjeldavad aegruumi struktuuri, T on seda struktuuri muutev energia ja mateeria, ja G ning c on teisendavad liikmed, et viia valem sobivatesse mõõtühikutesse. Kui Λ on null, taandub valem oma originaalsele üldrelatiivsusteooria väljavõrrandi kujule. Kui T on null, siis kirjeldab väljavõrrand vaakumit.
Friedmanni võrrand
Λ ilmub ka Friedmanni võrrandis, lisaliikme kujul kus H on Hubble'i parameeter, G on gravitatsiooniline konstant, ρ on Universumi massitihedus ning k on normaliseeritud ruumikõverus. Üldiselt kasutatakse kosmoloogilist konstanti kontekstis, kus Universum on lameda eukleidilise geomeetriaga, ehk siis k = 0.
Kosmoloogilise konstandi tihedusparameeter ΩΛ (Omega Lambda)
Tihedusparameeter on defineeritud kui tegeliku ja kriitilise tiheduse suhe. Kriitiline tihedus on defineeritud kui ning on selline tihedus, mille korral on kindla H väärtuse korral aegruumi ruumiline osa lame.
Universumi kriitilise tiheduse tõttu kasutavad kosmoloogid ka tihedusparameetrit, mis sõltub kosmoloogilisest konstandist:
Kuigi Λ on konstantne, sõltub ΩΛ ajast, sest Hubble'i parameeter H sõltub ajast. Friedmanni võrrandit kasutades on võimalik leida, et ning lameda Universumi, k = 0, korral 2013. aasta Plancki andmete põhjal arvatakse ΩΛ väärtuseks olevat 0,692 ± 0,010. Lamedas Universumis vastab ΩΛ kosmoloogilise konstandi tõttu mingile osale Universumi energiatihedusest. Tuleb aga tähele panna, et kriitiline tihedus on ajas muutuv, kuid energiatihedus on kosmoloogilise konstandi tõttu ajast sõltumatu suurus.
Olekuvõrrand
Kosmoloogias kasutavad teadlased ka olekuvõrrandit, üldiselt tähistatud kui w, mis on tumeda energia tõttu Universumile mõjuva rõhu ning ühikulises ruumiosas asuva energia suhe. Praeguste vaatluste järgi on olekuvõrrandi väärtus väga lähedal −1-le.
Ajalugu
Einstein võttis kosmoloogilise konstandi kasutusele oma üldrelatiivsusteooria väljavõrrandites, sest ilma selleta ei lubanud ta valemid kirjeldada staatilist Universumit – gravitatsiooni tõttu tõmbub Universum kokku. Selle vältimiseks lisaski ta oma võrranditesse kosmoloogilise konstandi. Mõne aja pärast avastas aga Edwin Hubble, et Universum hoopis paisub; see oli kooskõlas algupäraste üldrelatiivsusteooria väljavõrranditega, mis ei sisaldanud kosmoloogilist konstanti. Hiljem kutsus Einstein algsetesse võrranditesse mitteuskumist kui oma suurimaks äparduseks.
Sellegipoolest jäi kosmoloogiline konstant püsima teoreetilisse ning empiirilisse huviorbiiti. Empiiriliselt viitavad viimase paarikümne aasta vaatlused tugevalt positiivse kosmoloogilise konstandi suunas. Seletus selle väikse positiivse väärtuse jaoks on endiselt kindlaks tegemata.
Lõpetuseks tuleks täheldada ka seda, et mõned algsed Einsteini üldrelatiivsusteooria üldistused (tuntud kui klassikalised ühendatud väljateooriad) sisaldasid samuti kosmoloogilist konstanti, kas teooria põhjal või kuna see tekkis valemitesse matemaatikast lähtuvalt.
Positiivne väärtus
1998. aastal vaadeldi Ia tüüpi supernoovade punanihkeid, millest võib järeldada, et Universumi paisumine on kiirenev. Kui kasutada ka kosmilise mikrolaine-taustkiirguse mõõtmistest saadud andmeid, võib eeldada, et kosmoloogilise konstandi tihedusparameeter on ; seda väärtust on kinnitanud ning täpsustanud ka paljud hiljutisemad mõõtmised. Kiireneval Universumil võib olla ka teisi põhjusi, nagu näiteks kvintessents (hüpoteetiline tume energia), kuid üldiselt on kosmoloogiline konstant kõige lihtsam lahendus. Seetõttu on ka praeguses standardses kosmoloogilises mudelis (Lambda-CDM mudelis) kosmoloogiline konstant, mis on mõõdetud olema suurusjärgus 10−52m−2. Korrutatud läbi teiste konstantidega võib seda tihti leida kujudel 10−35s−2, 10−47 GeV4, 10−29 g/cm3. Plancki ühikutes on kosmoloogiline konstant λ suurusjärgus 10−122.
Gerardus 't Hooft, Leonard Susskind ning teised on oma töödes näidanud, et positiivsel kosmoloogilisel konstandil on üllatavad tagajärjed, nagu näiteks lõplik maksimaalne entroopia vaadeldava Universumi jaoks.
Kvantväljateooria
Üks suur probleem on selles, et enamik kvantväljateooriaid ennustavad kvantvaakumile väga suurt väärtust. Tavaline eeldus on, et kvantvaakum on võrdne kosmoloogilise konstandiga. Kuigi ühtegi teooriat ei eksisteeri, mis seda eeldust kinnitaks, on olemas argumente, mis selle kasuks räägivad.
Antroopsusprintsiip
Ühe võimaliku seletuse kosmoloogilise konstandi väiksele, kuid nullist erinevale väärtusele tõi 1987. aastal Steven Weinberg lähtuvalt antroopsusprintsiibist. Weinberg seletab, et kui vaakumi energial oleksid Universumi eri paikades erinevad väärtused, siis mõõdaksid vaatlejad sarnaseid väärtusi sellega, mis juba mõõdetud: elusolendite teke oleks võimatu paikades, kus vaakumi energia on palju suurem. Täpsemalt, kui vaakumi energia oleks negatiivne ning absoluutväärtuselt palju suurem kui hetkel mõõdetud, siis teisi muutujaid (näiteks Universumi aine tihedust) muutmata, tähendaks see, et meie Universum on suletud. Lisaks tähendaks see, et Universumi eluiga on lühem kui praegune Universumi vanus, mis oleks ilmselt liiga lühike intelligentse elu tekkeks. Teisest küljest, suur positiivne kosmoloogilise konstandi väärtus tähendaks, et Universum paisub liiga kiirelt galaktikate formeerimise jaoks. Weinbergi sõnul oleks paigad, kus kosmoloogiline konstant on sobilik elu tekkeks, võrdlemisi haruldased. Seda argumenti kasutades ennustas Weinberg, et kosmoloogilise konstandi väärtus on umbes 100 korda väiksem praegu aktsepteeritud väärtusest. 1992. aastal täpsustas Weinberg oma ennustust võrdseks 5–10-kordse Universumi aine tihedusega.
See argument eeldab Universumi aine tiheduse distributiivsuse variatsiooni puudumist, mida ongi oodatud, juhul kui tume energia on kosmoloogiline konstant. Hetkel pole mingeid tõendeid vaakumi energia varieeruvusest, kuid see võib nii olla näiteks juhul, kui vaakumi energia on (kasvõi osaliselt) skalaarvälja potentsiaal, nagu inflatsiooni jäänuk. Teine teoreetiline lähenemine käsitleb multiversumeid, mis eeldavad suurt arvu erinevate füüsika seaduste või fundamentaalkonstantidega paralleelseid universumeid. Ka siin järeldub antroopsusprintsiibist, et me saame elada vaid universumis, mis intelligentse elu teket toetab.
Tsükliline mudel
Hiljutisemad uurimused on pakkunud välja, et kosmoloogilise konstandi probleem on kaudne tõend tsüklilisest Universumist, mis oleks võimalik stringiteooriaga. Iga Universumi tsükliga (kõigepealt Suur Pauk, hiljem Suur Kollaps), mis kestab 1012 aastat, taastatakse aine ning kiirguse kogus Universumis, kuid kosmoloogilist konstanti mitte. Selle asemel väheneb kosmoloogilise konstandi väärtus iga tsükliga praeguse väikse väärtuseni. Nagu ka autorid ise täheldavad, väidavad ka kriitikud, et ka see mudel vajab samasugust arvude timmimist, nagu tehakse teistes kosmoloogilistes mudelites.
Faime Jurno
pisi|Faime Jurno 1974. aastal Foto: Jaan Künnap Faime Jurno (sünninimi Faime Sprenk; ka Jürno; sündinud 28. veebruaril 1951 Lääne-Berliinis) on eesti näitleja ja modell.
Päritolu
Tema ema Meeta Sprenk abiellus 1944. aastal Saksa sõjaväelasega ja läks koos mehega enne teise Saksa okupatsiooni lõppu Saksamaale. Noorpaar asus elama Baierisse, kuid läksid siiski lahku ja Meeta asus elama Berliini.
Meetal ja kohalikul sakslasel Hans Prehnil sündis Lääne-Berliinis tütar Faime. Isaga kohtus Faime uuesti alles 1978. aastal. Varem kokkulepitud kohtumine leidis aset Rootsis Stockholmis Faime välismaareisil viibides.
Elukäik
1957. aastal tuli ema koos Faime ja kahe (pool-)õega Eesti NSV-sse.
Faime Sprenk lõpetas 1969. aastal Tallinna 1. Keskkooli.
Modellina
pisi|Moedemonstratsioon [[Kalevi spordihallis 1974. aastal. Mati Sõstar ja Faime Jurno]] Tööd Tallinna Moemaja modellina alustas ta juba 9. klassi õpilasena ja oli peagi moeajakirja Siluett tuntud kaanetüdruk. Moskvas toimunud suurtel moeetendustel oli ta tavaliselt ainus Eesti NSV esindaja. Viimase moedemonstratsiooni tegi ta kaasa 1992. aastal, kui Tallinna Moemaja lõpetas tegevuse.
Näitlejana
Rahvusvahelises filmilevis on tema nimi esinenud ka kujul F. Yurna, F. Yurno ja Faime Yurno.
Isiklikku
Tema õde on näitleja Nady Sprenk-Dorn.
Tal on poeg Tambet.
Juuksur
pisi|Juuksur föönitab kliendi juukseid et need saaks ilusasti kuivaks pisi|Juuksur peseb pildil kliendi juukseid Juuksur (vananenud kirjanduses frisöör) on isik, kes lõikab, piirab, stiliseerib teiste inimeste juukseid.
Vara külanõukogu
Vara külanõukogu moodustati 1945 septembris Tartumaal Vara vallas. Külanõukogu keskus asus Välgi külas.
Seoses maakondade ja valdade likvideerimise ning maarajoonide moodustamisega arvati Vara külanõukogu 1950 septembris Kallaste rajooni koosseisu.
1954. aasta seisuga tegutsesid külanõukogu piirides kolhoosid "Teel Kommunismile" ja "Murrang". Külanõukogu keskus asus Matjamaa külas.
Seoses Kallaste rajooni likvideerimisega liideti Vara külanõukogu 1959 veebruarist Tartu rajooniga.
1960 oktoobrist liideti Vara külanõukoguga likvideeritud Välgi külanõukogu territoorium.
1977. aasta seisuga oli külanõukogu pindala 202 km². Külanõukogus tegutsesid Koosa sovhoos ja Vara sovhoos.
11. juulil 1991 kinnitati Vara valla omavalitsuslik staatus ja külanõukogu lõpetas tegevuse.
Eesti mälestusmärkide loendid
Eraldi loendit Eesti kõikidele mälestusmärkidele pole, ent on järgmised loendid:
Varangu külanõukogu
Varangu külanõukogu oli külanõukogu Rakvere rajoonis. Külanõukogu eksisteeris 1945–1954 ja seejärel liideti see Haljala ja Viru-Nigula külanõukoguga.
Navigaator Pirx
"Navigaator Pirx" (poola keeles Test pilota Pirxa, vene keeles Дознание пилота Пиркса) on poola kirjaniku Stanisław Lemi lühijutul põhinev Eesti NSV, Poola ja Ukraina NSV koostööna valminud ulmefilm.
1 (Tallinna trolliliin)
1. trolliliin on Tallinna trolliliin, mis teenindab reisijaid marsruudil Akadeemia tee – Kaubamaja.
Usmani rajoon
Usmani rajoon (vene keeles Усманский район) on 2. järgu haldusüksus (munitsipaalrajoon) Venemaal Lipetski oblasti lõunaosas. Rajooni keskus on Usmani linn.
1 (Tallinna trolliliin)
Liin avati 1965. aastal marsruudil Estonia teater – Tallinna Hipodroom. Veebruarist 1975 pikenes liin Mustamäele ja kaks aastat hiljem nihutati kesklinnas Estonia teatri vastas asunud lõpp-peatus praegusele Kaubamaja tänavale.
Usmani rajoon
Rajoon piirneb põhjas Grjazi rajooniga, idas Dobrinka rajooniga, lõunas Voroneži oblastiga, läänes Hlevnoje rajooniga ja loodes Lipetski rajooniga.
1 (Tallinna trolliliin)
Marsruut
Liin läbib Kesklinna, Kristiine ja Mustamäe linnaosa, kulgeb mööda järgmisi tänavaid: E. Vilde tee, Mustamäe tee, Paldiski maantee (tagasisuunal Tehnika tänav, Paldiski mnt), Toompuiestee, Kaarli puiestee, Estonia puiestee, Kaubamaja tänav, tagasisuunal Rävala puiestee, Teatri väljak. Kuni 2002. aastani kulges liin Mustamäele tagasi ümber Kaubamaja.
Usmani rajoon
Rajooni pindala on 1910 km². Elanike arv oli 2012. aastal 50 453, 2009. aastal 50 403 ja 2002. aastal 54 027.